ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
முதுநிலை மருத்துவப் படிப்புகளுக்கு விண்ணப்பிப்பதற்கான கால அவகாசத்தை நீட்டிக்குமாறு இந்திய மருத்துவ கவுன்சிலுக்கு சுகாதார அமைச்சகம் வேண்டுகோள்
மாநிலங்களில், 2019-20 கல்வியாண்டில் காலியாக உள்ள முதுநிலை மருத்துவப் படிப்புகளுக்கான இடங்களை பூர்த்தி செய்ய ஏதுவாக, மாணவர் சேர்க்கைக்கு விண்ணப்பிப்பதற்கான கால அவகாசத்தை 2019 மே 18-ஆம் தேதியிலிருந்து மே 31-ந் தேதிவரை நீட்டிக்க வேண்டும் என்ற கோரிக்கையை பரிசீலிக்குமாறு, இந்திய மருத்துவ கவுன்சிலை மத்திய சுகாதாரம் மற்றும் குடும்பநல அமைச்சகம் கேட்டுக்கொண்டுள்ளது.
இந்திய மருத்துவ கவுன்சில் வெளியிட்டுள்ள கால அட்டவணைப்படி, மாநிலங்களில் முதுநிலை மருத்துவப் படிப்புகளுக்கு விண்ணப்பிப்பதற்கான கடைசி தேதி 2019 மே 18 ஆகும். ஆனால், இந்த கால அவகாசத்தை மே 18-லிருந்து, மே 31 வரை நீட்டிக்குமாறு கல்வி நிறுவனங்கள் / மாநில அரசுகளிடமிருந்து மத்திய அரசுக்கு கோரிக்கை வரப்பெற்றுள்ளது.
எனவே, இந்த கோரிக்கை குறித்து ஆராய்ந்து தகுந்த பரிந்துரையை வழங்குமாறு, இந்திய மருத்துவ கவுன்சிலின் நிர்வாகக் குழுவை மத்திய சுகாதார அமைச்சகம் கேட்டுக்கொண்டுள்ளது. இந்தக் கோரிக்கை குறித்து மருத்துவ கவுன்சிலின் நிர்வாகக் குழு இன்று  கூடி பரிசீலிக்கவுள்ளது.
சமூக நிதி மற்றும் அதிகாரமளித்தல் அமைச்சகம்
மத்தியப் பட்டியலில் இதர பிற்படுத்தப்பட்ட வகுப்பினரில் துணைப் பிரிவுகள் பற்றி ஆராய்வதற்காக 340வது சட்டப் பிரிவின் கீழ் அமைக்கப்பட்ட ஆணையத்தின் பதவிக் காலத்தை நீட்டிக்க மத்திய அமைச்சரவை ஒப்புதல்.
மத்தியப் பட்டியலில் இதர பிற்படுத்தப்பட்ட வகுப்பினரில் துணைப் பிரிவுகள் பற்றி ஆராய்வதற்கான ஆணையத்தின் பதவிக் காலத்தை மேலும் 6 மாதங்களுக்கு - அதாவது 31.1.2021 வரையில் நீட்டிக்க பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் மத்திய அமைச்சரவை ஒப்புதல் அளித்தது.
வேலைவாய்ப்புக்கான வாய்ப்புகள் உருவாக்குதல் உள்ளிட்ட தாக்கம்:
இந்த ஆணையத்தின் பரிந்துரைகளை அமல் செய்யும் போது, இப்போதைய இதர பிற்பட்டோர் பட்டியலில் இடம் பெற்றிருந்தும், மத்திய அரசுப் பணிகள் மற்றும் மத்திய கல்வி நிலையங்களில் இட ஒதுக்கீட்டில் பெரிய ஆதாயங்கள் எதுவும் பெறாத நிலையில் இருக்கும் பிரிவினருக்கு, பயன்கள் கிடைக்கும் என்று எதிர்பார்க்கப் படுகிறது. ஓ.பி.சி.களுக்கான மத்திய பட்டியலில் உள்ள இதுபோன்ற புறக்கணிக்கப்பட்ட சமுதாயத்தினருக்குப் பயன்தரும் வகையில் இந்த ஆணையம் பரிந்துரைகள் அளிக்கவுள்ளது.
செலவினம்:
ஆணையத்தின் அலுவலக மற்றும் நிர்வாகம் தொடர்பான செலவுகள் தான் இதற்கு ஆகும். இவற்றை சமூக நீதி மற்றும் அதிகாரம் அளிப்புத் துறை தொடர்ந்து வழங்கும்.
பயன்கள்:
எஸ்.இ.பி.சி.களின் மத்திய பட்டியலில் இடம் பெற்றிருந்தும், ஓ.பி.சி.களுக்கான இடஒதுக்கீட்டில் இப்போதைய திட்டத்தின் கீழ் மத்திய அரசுப் பணிகள், மத்திய அரசு கல்வி நிலைய மாணவர் சேர்க்கையில் பயன்களைப் பெறாதிருக்கும் சாதிகள் / சமுதாயங்களைச் சேர்ந்த அனைவரும் இதனால் பயன் பெறுவார்கள்.
அமலாக்க அட்டவணை:
ஆணையத்தின் பதவிக் காலத்தை நீட்டிப்பதற்கான மற்றும் அதன் விசாரணை வரம்புகளை அதிகரிப்பதற்கான உத்தரவுகள், மாண்புமிகு குடியரசுத் தலைவரின் ஒப்புதல் பெற்ற பிறகு, குடியரசுத் தலைவரால் பிறப்பிக்கப்படும் உத்தரவின் மூலமாக அரசிதழில் அறிவிக்கை செய்யப்படும்.
(
நிலக்கரி அமைச்சகம்
அனல் மின் நிலையத்திற்கான நிலக்கரியின் இறக்குமதியை குறைப்பதும் இந்தத் துறையில் நாட்டில் தற்சார்பை உருவாக்குவதும் நிலக்கரி அமைச்சகத்தின் இலக்கு: மத்திய நிலக்கரித்துறை அமைச்சர்
உலகின் மிகப்பெரிய நிலக்கரி சுரங்க அமைப்பான இந்திய நிலக்கரி நிறுவனம் மூடப்பட்ட அல்லது நிலக்கரி எடுப்பதைத் தொடராத 20 நிலக்கரி சுரங்கங்களை தனியார் துறைக்கு அளிக்கவும், அவற்றை மீண்டும் திறந்து வருவாய் பகிர்வு மாதிரியில் உற்பத்தியைக் கொண்டுவரவும், முன்வந்துள்ளது.
மும்பையில் இன்று ஏற்பாடு செய்யப்பட்டிருந்த முதலீட்டாளர்கள் சந்திப்பில் தனியார் துறையினருக்கு இது குறித்த புரிதல் ஏற்படுத்தப்பட்டது. இந்த நிகழ்வில் பேசிய மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி, அனல் மின் நிலையத்திற்கான நிலக்கரியின் இறக்குமதியை குறைப்பதும் இந்தத் துறையில் நாட்டில் தற்சார்பை உருவாக்குவதும் நிலக்கரி அமைச்சகத்தின் இலக்கு என்றார்.
மூடப்பட்ட அல்லது நிலக்கரி எடுப்பதைத் தொடராத நிலக்கரி சுரங்கங்களில் சுமார் 380 மில்லியன் டன் நிலக்கரி இருப்பதாகவும், இதிலிருந்து 30-40 மில்லியன் டன் நிலக்கரியை எளிதாக எடுக்கலாம் என்றும் அவர் கூறினார். சுரங்கப் பணிகளை தொடர்வது அனல் மின் நிலையங்களுக்கு நிலக்கரி வழங்குவதை அதிகரிக்கவும், உள்ளூர் மக்களுக்கு வேலைவாய்ப்பை உருவாக்கவும் உதவும் என்று அமைச்சர் மேலும் தெரிவித்தார்.
இந்த நிகழ்ச்சியில் பேசிய நிலக்கரி, சுரங்கங்கள் மற்றும் ரயில்வே துறை இணை அமைச்சர் திரு ராவ் சாஹேப் பாட்டீல் தன்வே, நிலக்கரி இருப்பை பெருமளவில் கொண்டிருப்பதில் உலகில் 5-வது நாடாக இந்தியா விளங்குகிறது என்றார். நிதியாண்டு 2023-24-க்குள் உள்நாட்டு நிலக்கரி உற்பத்தியை 1.2 பில்லியன் மெட்ரிக் டன் அளவுக்கு உயர்த்துவது அரசின் நோக்கம் என்றும் கூறினார்.
நிலக்கரி அமைச்சகம் தயாரித்த “நிலக்கரி துறைக்கான தொழில்நுட்ப செயல் திட்டத்தை” திரு ஜோஷியும், திரு தன்வேயும் வெளியிட்டனர்.
இந்த நிகழ்ச்சியில் நிலக்கரித்துறை செயலாளர் டாக்டர் அனில்குமார் ஜெயின், இந்திய நிலக்கரி நிறுவன தலைவர் திரு பிரமோத் அகர்வால் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823245
-----
(Visitor Counter : 166
பிரதமர் அலுவலகம்
கர்ச்சி பூஜையின் தொடக்கத்தையொட்டி நாட்டு மக்களுக்கு பிரதமர் வாழ்த்து
கர்ச்சி பூஜை தொடங்கியிருப்பதை அடுத்து, பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
“கர்ச்சி பூஜையின் தொடக்கத்தையொட்டி, நாட்டு மக்களுக்கு நல்வாழ்த்துகள். 14 தெய்வங்களின் ஆசிகள் எப்போதும் நமக்கு கிடைக்கட்டும். ஒவ்வொருவரும் நல்ல ஆரோக்கியத்துடன் வெற்றியும், வளமும் பெறட்டும்”.
வணிகம் மற்றும் தொழில்துறை அமைச்சகம்
உலகத்தரம் வாய்ந்த கண்காட்சி மற்றும் விழா மையமாக மேம்படுத்தப்பட்டு வரும் பிரகதி மைதானில் கட்டுமானப் பணிகளை திரு பிரகாஷ் கோயல் ஆய்வு செய்தார்
உலகத்தரம் வாய்ந்த கண்காட்சி மற்றும் விழா மையமாக மேம்படுத்தப்பட்டு வரும் பிரகதி மைதானில் கட்டுமானப் பணிகளை மத்திய ரயில்வே மற்றும் வர்த்தகம் மற்றும் தொழில்கள் அமைச்சர் திரு பிரகாஷ் கோயல் இன்று ஆய்வு செய்தார்.
மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் புரி, பிரதமரின் முதன்மை ஆலோசகர் திரு பி கே சின்ஹா, வர்த்தகம் மற்றும் தொழில் அமைச்சகத்தின் அதிகாரிகள் மற்றும் தொடர்புடைய இதர முகமைகளின் அலுவலர்கள் இந்த ஆய்வின் போது உடன் இருந்தனர்.
கட்டுமானப் பணிகளை பற்றிய விளக்கக் காட்சிகள் மற்றும் காணொளிகளை பார்வையிட்ட திரு கோயல், இந்த திட்டத்தின் முன்னேற்றம் குறித்து திருப்தி தெரிவித்தார்.
பொது முடக்கம் மற்றும் அதைத் தொடர்ந்து ஏற்பட்ட தொழிலாளர்களின் பற்றாக்குறையால் பாதிப்படைந்த கட்டுமானப் பணிகள், ஜூனில் மீண்டும் வேகம் எடுத்து தொடர்ந்து நடைபெற்று வருகின்றன.
சுமார் 4,800 பணியாளர்கள் தற்போது இதில் ஈடுபட்டு வருகிறார்கள். பெரும்பாலான கட்டிடங்களின் பணிகள் மார்ச் 2021-இல் நிறைவடையும் என்று எதிர்பார்க்கப்படுகிறது.
அதைத்தொடர்ந்து, கட்டிடங்களை ஒப்படைக்கும் பணி படிப்படியாக தொடங்கி, அக்டோபர் 2021-க்குள் முழு திட்டமும் நிறைவடையும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1663352
-----
(Visitor Counter : 108
சுற்றுச்சூழல் மற்றும் வனத்துறை அமைச்சகம்
மேற்கு தொடர்ச்சி மலையின் சுற்றுச்சூழல் முக்கியத்துவம் வாய்ந்த பகுதி பற்றி விரைவில் அறிவிப்பு வெளியிட மாநிலங்கள் விருப்பம்
மேற்கு தொடர்ச்சி மலையை சுற்றுச்சூழல் முக்கியத்துவம் வாய்ந்த பகுதியாக அறிவிப்பது தொடர்பான விஷயங்கள் குறித்து மாநில முதல்வர்கள், மத்திய அமைச்சர்கள், கேரளா, கர்நாடகா, கோவா, மகாராஷ்டிரா, குஜராத் மற்றும் தமிழ்நாடு ஆகிய 6 மாநிலங்களின் அரசு அதிகாரிகள் ஆகியோருடன், மத்திய சுற்றுச்சூழல் மற்றும் வனத்துறை அமைச்சர் திரு. பிரகாஷ் ஜவடேகர் இன்று காணொலிக் காட்சி மூலம் கலந்துரையாடினார்.
மேற்கு தொடர்ச்சி மலையின் பல்லுயிர் பெருக்கத்தைப் பாதுகாக்கவும், அப்பகுதியில் நிலையான, ஒருங்கிணைந்த வளர்ச்சியை ஏற்படுத்தவும், டாக்டர். கஸ்தூரி ரங்கன் தலைமையில் உயர்நிலை செயல் குழுவை மத்திய அரசு அமைத்தது. கேரளா, கர்நாடகா, கோவா, மகாராஷ்டிரா, குஜராத் மற்றும் தமிழ்நாடு ஆகிய மாநிலங்களில் அடையாளம் காணப்பட்ட புவியியல் பகுதிகளை சுற்றுச்சூழல் முக்கியத்துவம் வாய்ந்த பகுதிகளாக அறிவிக்கலாம் என இந்தக் குழு பரிந்துரை செய்தது. இந்தப் பகுதிகளை சுற்றுச்சூழல் முக்கியத்துவம் வாய்ந்த பகுதிகளாக அறிவிக்கும் வரைவு அறிவிப்பு 2018ம் ஆண்டு அக்டோபர் மாதம் வெளியிடப்பட்டது.
மேற்கு தொடர்ச்சி மலையின் முக்கியத்துவத்தை கருத்தில் கொண்டு, இதன் பாதுகாப்பை உறுதி செய்வது அவசியம் என மாநிலங்கள் ஒருமித்த கருத்தை தெரிவித்தன.
(Visitor Counter : 189
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா மீன்வளத் துறையின் ஆண்டு திறன் மேம்பாட்டுத் திட்டத்தை புதுதில்லியில் இன்று தொடங்கி வைத்தார்.
மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா, மீன்வளத் துறையின் ஆண்டு திறன் மேம்பாட்டுத் திட்டத்தை புதுதில்லியில் இன்று தொடங்கி வைத்தார். இந்நிகழ்ச்சியில் மத்திய இணை அமைச்சர் டாக்டர் எல்.முருகன், உயிரி பன்முகத்தன்மை பாதுகாப்பு மைய உறுப்பினர் செயலாளர் பிரவீன் பர்தேஷி, இணைச் செயலாளர் டாக்டர் அபிலாக்ஸ் லிகி, இணைச் செயலாளர் சாகர் மெஹ்ரா மற்றும் மீன்வளத் துறை, உயிரி பன்முகத்தன்மை மையம் மற்றும் குஜராத் மாநிலத்தைச் சேர்ந்த உயர் அதிகாரிகள் கலந்து கொண்டனர்.
இந்நிகழ்ச்சியில் பேசிய திரு பர்ஷோத்தம் ரூபாலா, நமது அதிகாரிகள் மற்றும் ஊழியர்களின் திறன் மேம்பாட்டுத் தேவைகளை அடையாளம் காண்பதும், துறையின் முன்னுரிமைகளைப் பூர்த்தி செய்வதற்காக அவர்களின் திறனை வளர்ப்பதற்கான செயல் திட்டத்தை உருவாக்குவதும் காலத்தின் தேவை என்று வலியுறுத்தினார். திறன் மேம்பாட்டிற்கான ஆண்டு செயல்திட்டத்தை தொடங்கி வைத்த மத்திய அமைச்சர், மீன்வளத் துறையின் ஆண்டு திறன் மேம்பாட்டுத் திட்டம் சேவை வழங்கல், திட்ட செயலாக்கம் மற்றும் முக்கிய அரசு பணிகளைச் செய்வதில் முக்கிய பங்கு வகிக்கும் என்றும், தொடர்புடைய திறன்களைப் பெறுவதற்கும் அவர்கள் சிறப்பாக செயல்படுவதற்கும் அடிப்படை பயிற்சியில் கலந்துகொள்வதன் மூலம் அதிகாரிகளின் திறன்களை மேம்படுத்தும் என்றும் எடுத்துரைத்தார்.
பின்னர் பேசிய இணையமைச்சர் டாக்டர் எல்.முருகன், நாட்டில் பல மீன்வள நிறுவனங்கள் உள்ளன, அங்கு மீன்வளத் துறையில் தொழில்நுட்ப கண்டுபிடிப்புகள் காலத்தின் தேவை என்றும், இந்தியாவில் மீன்வளத் துறையின் வளர்ச்சிக்கு ஆண்டு திறன் மேம்பாட்டுத் திட்டம் முக்கிய பங்கு வகிக்கும் என்றும் டாக்டர் எல்.முருகன் குறிப்பிட்டார்.
சட்டம் மற்றும் நீதித்துறை அமைச்சகம்
கொரோனாவுக்கு இடையிலும் நேரடி வரிகள் தளத்தில் விரைவான நீதி வழங்க வரி தீர்ப்பாயம் புதுமையான, ஐடி தொழில்நுட்பங்களை தீவிரமாகப் பயன்படுத்துகிறது
வருமான வரி மேல்முறையீட்டு தீர்ப்பாயத்தின் தலைவர் நீதிபதி பி.பி. பட் , பொது முடக்கம் நீக்கப்பட்ட உடன், நேரடியாக விசாரிப்பதற்கு பதிலாக, காணொலி மூலம் விசாரணை நடைமுறைகளை தொடங்குமாறு உத்தரவிட்டுள்ளார். இந்த உத்தரவு, வாதி மற்றும் பிரதிவாதிகள் தரப்பு தொலைதூரத்தில் இருந்தவாறு விசாரணைக்கு ஆஜராவதன் மூலம் கிளைகள் இயங்குவதற்கு வழி ஏற்படுத்தும். ஏப்ரல் 2020 முதல் ஆகஸ்ட் 31 2020 முடிய, ஓரளவு தளர்வுகள் அறிவிக்கப்பட்ட காலகட்டத்தில், 5,392 வழக்குகள் முடித்து வைக்கப்பட்டுள்ளன. இதே காலத்தில் 3,078 வழக்குகள் தாக்கல் செய்யப்பட்டுள்ளன.
(Visitor Counter : 103
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 116 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 116 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.92 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770181
(Visitor Counter : 141
சுகாதாரம் மற்றும் குடும்ப நலத்துறை அமைச்சகம்
கொவிட்-19 அவசரகால நடவடிக்கை மற்றும் சுகாதார தயார்நிலை 2-ம் கட்ட நிதியுதவி  திட்டத்தின் கீழ் மத்திய அரசு 26.14 சதவீத நிதியை மட்டும் விடுவித்தது என்பது தவறான தகவல்.
கொவிட்-19 அவசரகால நடவடிக்கை மற்றும் சுகாதார தயார்நிலை 2-ம் கட்ட நிதியுதவி  திட்டத்தின் கீழ் மத்திய அரசு 26.14 சதவீத நிதியை மட்டும் விடுவித்தது என ஒரு செய்தி சேனல் சமீபத்தில் கூறியது. மேலும், அந்த சேனல் 2021 நவம்பர் வரை மத்திய அரசு நிதியை விடுவித்தது எனவும், அதில் 60 சதவீத தொகையை மாநிலங்கள் பயன்படுத்தியதாகவும் கூறியது. இது தவறான தகவல்.
இசிஆர்பி-2 திட்ட நிதியுதவி-ன் கீழ் ரூ.23,123 கோடி நிதிக்கு மத்திய அமைச்சரவை 2021 ஜூலை 8ம் தேதி ஒப்புதல் அளித்தது. இதில் ரூ.15,000 கோடி மத்திய அரசின் பங்கு, மாநில அரசின் பங்கு ரூ.8,123 கோடி. இதை கடந்த ஜூலை முதல் வரும் மார்ச் 31ம் தேதி வரை அமல்படுத்த வேண்டும்.
இத்திட்டத்தின் கீழ் ரூ.20,308.70 கோடி மாநிலங்களால் செலவழிக்கப்படவுள்ளது. இதில் ரூ.12,185.70 கோடி மத்திய அரசின் பங்கு. ரூ.8,123 கோடியை மாநில அரசுகள் வழங்க வேண்டும். மத்திய அரசு ரூ.6075.85 கோடியை,  தேசிய சுகாதார திட்டத்தின் மூலம் மாநிலங்கள் / யூனியன் பிரதேசங்களுக்கு 2021 ஆகஸ்ட் 24ம் தேதிக்குள் வழங்கிவிட்டது. இசிஆர்பி-2 திட்டத்தின் கீழ் 36 மாநிலங்கள் மற்றும் யூனியன் பிரதேசங்கள் இதுவரை ரூ.1,679.05 கோடியை செலவழித்துள்ளன. இவற்றின் விவரங்களை கீழ்கண்ட இணைப்பில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787464
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 156.71கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 156.71 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.11 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789043
பிரதமர் அலுவலகம்
குஜராத் மாநிலம் சூரத்தில் வளர்ச்சித் திட்டங்களின் துவக்க விழாவில் பிரதமரின் உரை
சூரத் நகர மக்கள் அனைவருக்கும் நவராத்திரி தின நல்வாழ்த்துகள். இன்று முதல் அடுத்த இரண்டு நாட்களுக்கு குஜராத் மண்ணில் உள்கட்டமைப்பு, விளையாட்டு, கலாச்சாரம் மற்றும் நம்பிக்கை சார்ந்த முக்கிய நிகழ்வுகளில் கலந்து கொள்ளவிருப்பதை எனது அதிர்ஷ்டமாகக் கருதுகிறேன். இன்று பல்வேறு வளர்ச்சித் திட்டங்கள் தொடங்கப்பட்டு, அடிக்கல் நாட்டப்பட்டுள்ளன. இவற்றில் பெரும்பாலான திட்டங்கள் சூரத் நகரின் நடுத்தர வர்க்கம் முதல் மேல் தட்டு மக்கள் வரையில் ஏராளமான வசதிகளையும், பயன்களையும் அளிக்க உள்ளன.
நண்பர்களே,
கடந்த 20 ஆண்டுகளில் நாட்டின் இதர நகரங்களை விட சூரத் மிக வேகமாக முன்னேறியுள்ளது. இன்று நாட்டில் உள்ள தூய்மையான நகரங்களில் சூரத்தும் ஒன்று என்பதை நாம் அடிக்கடி பெருமையுடன் கூறிக் கொள்கிறோம். இந்நகர மக்களின் தொடர்ச்சியான கடின உழைப்பின் பலனாக இது நிகழ்ந்துள்ளது. சுமார் நூறு கிலோமீட்டர் தொலைவிற்கு அமைக்கப்பட்டுள்ள புதிய வடிகால் இணைப்பு, சூரத் நகருக்கு புதிய பாதையை உருவாக்கியுள்ளது. கடந்த சில ஆண்டுகளில் இங்குள்ள குடிசைப் பகுதிகளின் எண்ணிக்கையும் கணிசமாகக் குறைந்துள்ளது. கடந்த இரண்டு தசாப்தங்களில் ஏழைகளுக்கும், குடிசைப் பகுதிகளில் வசிப்போருக்கும் சுமார் 80 ஆயிரம் வீடுகள் கட்டித் தரப்பட்டுள்ளன. இதன் மூலம் லட்சக்கணக்கான மக்களின் வாழ்க்கைத் தரம் மேம்பட்டுள்ளது.
குஜராத்தில் இரட்டை எஞ்சின் அரசு பதவியேற்ற பிறகு வீடுகள் கட்டுவது மற்றும் இதர வசதிகள் என ஏராளமான பலன்களை மக்கள் பெறுகின்றனர். ஆயுஷ்மான் பாரத், பிரதமரின் ஸ்வாநிதி போன்ற திட்டங்களால் பயனடைவோரின் எண்ணிக்கை அதிகரித்து வருகிறது.
(சகோதர, சகோதரிகளே,
இன்று துவக்கி வைக்கப்பட்ட மற்றும் அடிக்கல் நாட்டப்பட்ட திட்டங்கள், சூரத் நகரின் அடையாளத்தை மேலும் வலுப்படுத்தவுள்ளன. இங்கு உள்ள ஜவுளி மற்றும் வைர வர்த்தகம், நாட்டின் பல்வேறு பகுதிகளில் வசிக்கும் குடும்பங்கள் நீடித்திருக்க வழிவகை செய்கின்றன. கனவு நகர திட்டம் நிறைவடைந்ததும் உலகளவில் வைர வர்த்தகத்திற்கு பாதுகாப்பான மையமாக சூரத் வளர்ச்சி அடையும்.
கடந்த இரண்டு தசாப்தங்களாக சூரத் முன்னேறி வரும் வளர்ச்சிப் பாதை, வரும் ஆண்டுகளில் மேலும் துரிதப்படவுள்ளது. இரட்டை எஞ்சின் அரசின் மீது மக்கள் கொண்டுள்ள நம்பிக்கையில் இது பிரதிபலிக்கப்படுகிறது. குஜராத் மாநிலம் வளர்ச்சிப் பாதையில் சிறிதளவு கூட பின்தங்கி விடக்கூடாது என்பதில் இம்மாநில மக்கள் உறுதியோடு உள்ளனர். இந்த நம்பிக்கையுடன் உங்கள் அனைவருக்கும் மீண்டும் ஒருமுறை எனது நன்றியைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சிறப்பு சேவைகள் மற்றும் கட்டுரைகள்
சென்னை ஐஐடி சார்பில் கிராமப்புற அரசுப் பள்ளி மாணவர்களுக்கு கணினி தொழில்நுட்ப பயிற்சி
இந்திய தொழில்நுட்ப கழகம், சென்னை – யின்  ப்ரவர்த்தக் டெக்னாலஜிஸ் பவுண்டெஷன் மற்றும் ஆஷா பார் எஜுகேஷன் அமைப்புடன் இணைந்து கிராமப்புற அரசுப் பள்ளி மாணவர்களுக்கு கணினி அறிவியல் பயிற்சியை அளிக்கும் வகையில் ஊரக தொழில் நுட்ப மையங்களை தொடங்கி வருகிறது.
இதன்படி, திருவள்ளூர் மாவட்டத்தில் உள்ள கனகம்மாசத்திரம், சீத்தஞ்சேரி ஆகிய கிராமங்களில் ஊரக தொழில்நுட்ப மையம் இன்று தொடங்கி வைக்கப்பட்டுள்ளது. இதில் 9 முதல் 12 ஆம் வகுப்பு வரை பயிலும் மாணவ, மாணவியருக்கு பயிற்சி அளிக்கப்பட உள்ளது. சென்னை ஐஐடி) ப்ரவர்த்தக் டெக்னாலஜிஸ் பவுண்டெஷன் மற்றும் ஆஷா பார் எஜுகேஷன் அமைப்பு இதற்கான நிதியை வழங்கும்.
இதுகுறித்து சென்னை ஐஐடி இயக்குனர் திரு. காமகோடி கூறுகையில், நம்நாட்டின் கிராமப்புற மாணவர்களுக்கு தரமான கல்வி, தொழில்நுட்பம் ஆகியவற்றை வழங்கும் வகையில் சென்னை ஐஐடி பணியாற்றி வருகிறது என்றார். மேலும், அமெரிக்காவின் மாசசூசெட்ஸ் இன்ஸ்டிடியூட் ஆப் டெக்னாக்லஜி மற்றும் கூகுள் நிறுவனம் தயாரித்துள்ள அதிநவீன நிரல் மொழியை  கொண்டு ஆஷா பார் எஜுகேஷன் அமைப்பு அரசுப் பள்ளி குழந்தைகளுக்கு கடந்த 2015 ஆம் ஆண்டு முதல் தொழில்நுட்ப கல்வியை பயிற்றுவித்து வருவதாகவும் அவர் தெரிவித்தார். மாணவ, மாணவிகளின் நிலை மதிப்பீட்டின் அடிப்படையில், அடிப்படை டிஜிட்டல் கல்வியறிவு, அடிப்படை நிரல்மொழி  ஆகிய இரண்டு பாடப்பிரிவுகளை தொடங்க திட்டமிடப்பட்டுள்ளது. இதில் அனிமேஷன், வலைப்பக்க வடிவமைப்பு, ட்ரோன்கள், 3டி பிரிண்டிங், ரோபாட்டிக்ஸ், மற்றும் செயற்கை நுண்ணறிவுப் பிரிவு ஆகியவை மாணவர்களுக்கு கற்பிக்கப்பட உள்ளதாக சென்னை ஐஐடி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
(Visitor Counter : 51
ரெயில்வே அமைச்சகம்
சரக்கு ரயில்களின் சோதனை
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த ரயில்வே, தகவல் தொடர்பு, மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ் கீழ்காணும் தகவல்களை வழங்கினார்.
இந்தியாவில் இருந்து வங்கதேசம் மற்றும் நேபாளத்திற்கு சரக்கு ரயில்கள் ஏற்கனவே இயக்கப்பட்டு வருகின்றன. இத்தகைய ரயில்களை இயக்குவது வர்த்தகத்தின் தேவை மற்றும் சரக்கு ரயில்களை கையாளுவதற்கு இந்த நாடுகளில் உள்ள திறனைப் பொறுத்தது. ரயில் மூலம் வர்த்தகத்தின் பங்கை அதிகரிப்பதற்கு நிர்ணயிக்கப்பட்ட இலக்கு எதுவும் இல்லை என்றாலும், வங்கதேசம் மற்றும் நேபாளத்திற்கு சரக்கு ரயில்களை அதிகரிக்க பல்வேறு நடவடிக்கைகள் எடுக்கப்பட்டுள்ளன.
சரக்குகளின் பல்வகைப்படுத்தல், பல்வேறு வகையான வேகன்களின் பயன்பாடு, இந்த நாடுகளில் ரயில் உள்கட்டமைப்பை மேம்படுத்துவதில் உதவி, சரக்கு ரயில்களை இயக்குவதற்கான ரயில் சேவை ஒப்பந்தங்களில் திருத்தங்கள் முதலியன இவற்றில் அடங்கும்.
2019-20-ல் வங்கதேசத்திற்கு 660 சரக்கு ரயில்கள் மற்றும் நேபாளத்திற்கு 1128 சரக்கு ரயில்களும், 2020-21-ல் வங்கதேசத்திற்கு 1335 சரக்கு ரயில்கள் மற்றும் நேபாளத்திற்கு 1015 சரக்கு ரயில்களும், 2021-22-ல் பிப்ரவரி 2022 வரை வங்கதேசத்திற்கு 1395 சரக்கு ரயில்கள் மற்றும் நேபாளத்திற்கு 980 சரக்கு ரயில்களும், இயக்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808639
பிரதமர் அலுவலகம்
செப்டம்பர் 17, 18-ல் பிரதமர் வாரணாசிக்குப் பயணம்
செப்டம்பர் 17 மற்றும் 18ஆம் தேதிகளில் தனது நாடாளுமன்றத் தொகுதியான வாரணாசிக்கு பிரதமர் திரு. நரேந்திர மோடி பயணம் மேற்கொள்ளவுள்ளார்.
செப்டம்பர் 17 அன்று வாரணாசி சென்றடையும் பிரதமர், நரூர் கிராமத்திற்குச் சென்று, ‘ரூம்-டு-ரீட்’ என்ற அரசுசாரா அமைப்பு உதவியுடன் இயங்கும் தொடக்கப் பள்ளிக் குழந்தைகளுடன் கலந்துரையாடுகிறார். பிறகு, டி.எல்.டபிள்யூ வளாகத்தில் காசி வித்யபீத் மாணவர்களுடனும் அவர்களுக்கு உதவியாக இருக்கும் குழந்தைகளுடனும் பிரதமர் கலந்துரையாடுவார்.
செப்டம்பர் 18ஆம் தேதி, பி.எச்.யு அரங்கிலிருந்து ரூ.500 கோடி மதிப்பிலான பல்வேறு திட்டங்களுக்கான அடிக்கல் நாட்டு விழாவிலும், துவக்க விழாவிலும் பிரதமர் கலந்து கொள்வார். புராணிகாசிக்கான ஒருங்கிணைந்த மின்சக்தி வளர்ச்சித் திட்டம் மற்றும் பி.எச்.யு-க்கான அடல் அடைகாக்கும் மையத்தைத் துவக்கி வைக்கும் பிரதமர், பி.எச்.யு-வில் மண்டல கண் மருத்துவ மையத்திற்கான அடிக்கல்லையும் நாட்டுவார். அதன்பிறகு, பிரதமர் மக்களிடையே கலந்துரையாடுவார்.
------
(Visitor Counter : 45
எஃகுத்துறை அமைச்சகம்
தங்க மயில் சுற்றுச்சூழல் மேலாண்மை விருதை செயில் நிறுவனம் வென்றது
செயில் எனப்படும் ஸ்டீல் அத்தாரிட்டி ஆஃப் இந்தியா லிமிடெட் நிறுவனம், 2020-ஆம் வருடத்துக்கான தங்க மயில் சுற்றுச்சூழல் மேலாண்மை விருதை இன்ஸ்டிட்யூட் ஆஃப் டைரக்டர்ஸிடம் இருந்து பெற்றுள்ளது.
விருது குறித்து மகிழ்ச்சி தெரிவித்து செயிலின் முயற்சிகளை பாராட்டிய அந்நிறுவனத்தின் தலைவர் திரு அனில் குமார் சவுத்ரி, “இவ்விருதை தொடர்ந்து இரண்டு வருடங்களாக செயில் வென்றுள்ளது பொறுப்பான முறையில் எஃகு உற்பத்தி செய்வதற்கான அதன் உறுதியை இந்த விருது காட்டுகிறது,” என்றார்.
மேலும் பேசிய அவர், “இப்பிரிவில் உள்ள உயரிய விருதுகளில் இது ஒன்றாகும். புவி வெப்பமயமாதல் மற்றும் பருவநிலை மாற்றம் ஆகியவை பல்வேறு சவால்களை ஏற்படுத்தியுள்ள நிலையில், சூழலியலுக்கு உகந்த நடவடிக்கைகளை தொடர்ந்து எடுப்பதற்கான ஊக்கத்தை இந்த விருது வழங்குகிறது,” என்றார்.
காணொலி மூலம் நேற்று நடைபெற்ற விழா ஒன்றில் 2020-ஆம் வருடத்துக்கான தங்க மயில் சுற்றுச்சூழல் மேலாண்மை விருது செயில் நிறுவனத்திற்கு வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1681116
தொலைதொடர்பு மற்றும் தகவல் தொழில்நுட்ப அமைச்சகம்
தீபாவளி, கிறிஸ்துமஸ் மற்றும் புத்தாண்டு வாழ்த்து அஞ்சல்களைக் கையாள சிறப்பு ஏற்பாடுகளை தில்லி அஞ்சல் வட்டம் செய்துள்ளது
தீபாவளி, கிறிஸ்துமஸ் மற்றும் புத்தாண்டு வாழ்த்து அஞ்சல்களைக் கையாள சிறப்பு ஏற்பாடுகளை தில்லி அஞ்சல் வட்டம் செய்துள்ளது என்று செய்திக் குறிப்பு ஒன்றில் தபால் துறை தெரிவித்துள்ளது.
இந்த காலகட்டத்தில் தில்லியின் 34 முக்கிய தபால் அலுவலகங்கள் மற்றும் 2 ரயில்வே மெயில் சேவை அலுவலகங்கள், அதாவது தில்லி ரயில் நிலையம் மற்றும் புது தில்லி ரயில் நிலையங்களில், சிறப்பு தபால் மையங்கள் அமைக்கப்படுகின்றன.
கடைசி நிமிட நெரிசலைத் தவிர்க்க, தீபாவளி, கிறிஸ்துமஸ் மற்றும் புத்தாண்டு வாழ்த்துகளைச் சரியான நேரத்தில் அனுப்ப வாடிக்கையாளர்கள் அறிவுறுத்தப்பட்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765457
பிரதமர் அலுவலகம்
இது டிஜிடல் புரட்சி மற்றும் புது யுக படைப்புகளின் நூற்றாண்டு; பிரதமர் மோடி
இந்த நூற்றாண்டை ஆசியாவின் நூற்றாண்டாக மாற்ற பிம்ஸ்டெக் நாடுகள் இடையே ஒத்துழைப்புக்கு பிரதமர் அழைப்பு
பிம்ஸ்டெக் நாடுகளில் ஸ்டார்ட்அப் வெளியில் துடிப்புமிகு ஆற்றலை பாராட்டினார்
பிம்ஸ்டெக் நாடுகளின் மக்கள் தொகை மனிதகுல எண்ணிக்கையில் ஐந்தில் ஒரு பகுதியைக் கொண்டிருப்பதாலும், கூட்டாக 3.8 டிரில்லியன் டாலர் ஜிடிபி வலிமையைப் பெற்றிருப்பதாலும், இந்த நூற்றாண்டை ஆசியாவின் நூற்றாண்டாக மாற்ற பிம்ஸ்டெக் நாடுகள் இடையே ஒத்துழைப்பு அவசியம் என பிரதமர் திரு நரேந்திர மோடி குறியுள்ளார். பிராரம்ப் ஸ்டார்ட்அப் இந்தியா சர்வதேச உச்சிமாநாட்டில் இன்று காணொளி காட்சி மூலம் அவர் உரையாற்றினார்.
பங்களாதேஷ், பூட்டான், இந்தியா, நேப்பாளம், இலங்கை, மியான்மர், தாய்லாந்து போன்ற பிம்ஸ்டெக் நாடுகளில் ஸ்டார்ட்அப் வெளியில் துடிப்புமிகு ஆற்றல் உள்ளதாக பிரதமர் குறிப்பிட்டார். இந்த நூற்றாண்டு, டிஜிடல் புரட்சி மற்றும் புதிய யுகத்தின் படைப்புகளுக்கான நூற்றாண்டு என்று பிரதமர் குறிப்பிட்டார். இது ஆசியாவின் நூற்றாண்டும் ஆகும். எனவே, நம் காலத்தின் தேவைக்கு ஏற்ற எதிர்கால தொழில்நுட்பமும், தொழில் முனைவோரும் இந்தப் பிராந்தியத்திலிருந்து வரவேண்டும். இதற்கு, ஒத்துழைப்பில் உறுதி மிக்க ஆசிய நாடுகள் பொறுப்பேற்று ஒன்று சேர வேண்டும். இந்த நாடுகளில் பகிரப்பட்ட கலாச்சார பாரம்பரியம், நாகரிகம், தொடர்புகள் உள்ளன. நாம் நமது சிந்தனைகள், எண்ணங்கள், நலன்களைப் பகிர்ந்து கொள்கிறோம், எனவே, நமது வெற்றியும் பகிரப்படும். பிம்ஸ்டெக் நாடுகள் மனித குலத்தின் ஐந்தில் ஒரு பகுதிக்காக பாடுபட்டு வருவதால், இந்தப் பொறுப்பு நம்முடையதாக இருப்பது இயல்புதான் என்றார் பிரதமர்.
இந்தப் பிராந்தியத்தின் இளைஞர்கள் இடையே, பொறுமையின்மை, ஆற்றல், ஆர்வம் ஆகியவற்றில் புதிய வாய்ப்புகளைக் காணுவதாக பிரதமர் கூறினார். அதனால்தான், 2018-ம் ஆண்டு பிம்ஸ்டெக் உச்சிமாநாடு மற்றும் உத்தேச பிம்ஸ்டெக் மாநாட்டில், தொழில்நுட்பம் மற்றும் புதுமைப் படைப்புகளுக்கான ஒத்துழைப்பு அவசியம் என அவர் அழைப்பு விடுத்தார். அந்த உறுதிமொழியை நிறைவேற்றும் விதமாக இன்றைய ஸ்டார்ட்அப் இந்தியா சர்வதேச மாநாடு ஒரு படியாகும் என்று பிரதமர் தெரிவித்தார்.
பிராந்திய நாடுகள் இடையே தொடர்புகளையும், வர்த்தக உறவுகளையும் அதிகரிப்பதற்காக எடுக்கப்படும் நடவடிக்கைகளை திரு மோடி விளக்கினார். டிஜிடல் தொடர்பை மேம்படுத்த 2018-ல் நடைபெற்ற இந்தியா மொபைல் மாநாட்டில் பிம்ஸ்டெக் அமைச்சர்கள் கலந்து கொண்டதை அவர் நினைவு கூர்ந்தார். இதுபோல, பாதுகாப்பு, பேரிடர் மேலாண்மை, விண்வெளி, விவசாயம், வர்த்தகம் போன்ற துறைகளில் ஒத்துழைப்பு நிலவுகிறது. ‘’ இந்த துறைகளில் வலுவான உறவுகள் நமது ஸ்டார்ட்அப்கள், உள்கட்டமைப்பு, விவசாயம், வர்த்தகம் போன்ற துறைகளில், மதிப்பு உருவாக்க சுழற்சி, அர்த்தமுள்ள உறவுகளை வலுப்படுத்த உதவும். இந்த துறைகளில் நமது ஸ்டார்ட்அப்களுக்கான புதிய வாய்ப்புகள் உருவாக்கப்பட்டு, பதிலுக்கு இந்தத் துறைகள் வளர்ச்சியடைய அவை வழி ஏற்படுத்தும்’’, என பிரதமர் நம்பிக்கை தெரிவித்தார்.